S-290/2019

Dómur:

Mál þetta, sem var tekið til dóms 7. febrúar 2020, höfðaði lögreglustjórinn á Suðurnesjum með ákæru dags. 15. apríl 2019 á hendur P-x-x B-x-x, kt. 0000000000, með óþekktan dvalarstað;

,,fyrir fíkniefnalagabrot, með því að hafa föstudaginn 18. janúar 2019, staðið að innflutningi á samtals 155,67 g af tóbaksblönduðum kannabisefnum. Fíkninefnin flutti ákærði til landsins sem farþegi með flugi […]

, [...]

, í fimm vafningstóbaks pökkum, sem tollverðir fundu í ferðatösku ákærða.

Telst háttsemi þessi varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 155,67 af tóbaksblönduðum kannabisefnum, samkvæmt heimild 6. mgr. 5. gr. laga nr. 65/1974, sbr. lög nr. 10/2007 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði sótti ekki þing við þingfestingu málsins og boðaði ekki forföll, en í ákæru, sem var löglega birt í Lögbirtingablaði 6. janúar 2020 samkvæmt 3. mgr. 156. gr. laga nr. 88/2008 um meðferð sakamála, var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákærunni.

Ákærði er fæddur […] og hefur ekki áður sætt refsingu samkvæmt framlögðu sakavottorði.

Samkvæmt framangreindu og að broti ákærða virtu þykir refsing ákærða hæfilega ákveðin fangelsi í

30 daga, en þá refsingu þykir mega binda skilorði á þann veg sem í dómsorði greinir.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun tilnefnds verjanda hans á rannsóknarstigi, Ú-kk-ef G-kk-ef lögmanns, sem þykir hæfilega ákveðin 84.320 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, P-x-x B-x-x, sæti fangelsi í 30 daga, en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 155,67 g af tóbaksblönduðum kannabisefnum.

Ákærði greiði 84.320 krónur í sakarkostnað, sem er þóknun tilnefnds verjanda hans á rannsóknarstigi, Ú-kk-ef G-kk-ef lögmanns.

M-kvk-nf H-kvk-nf H-kvk-nf

Ákærði er fæddur […] og hefur ekki áður sætt refsingu samkvæmt framlögðu sakavottorði.

Samkvæmt framangreindu og að broti ákærða virtu þykir refsing ákærða hæfilega ákveðin fangelsi í

30 daga, en þá refsingu þykir mega binda skilorði á þann veg sem í dómsorði greinir.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun tilnefnds verjanda hans á rannsóknarstigi, Ú-kk-ef G-kk-ef lögmanns, sem þykir hæfilega ákveðin 84.320 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, P-x-x B-x-x, sæti fangelsi í 30 daga, en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 155,67 g af tóbaksblönduðum kannabisefnum.

Ákærði greiði 84.320 krónur í sakarkostnað, sem er þóknun tilnefnds verjanda hans á rannsóknarstigi, Ú-kk-ef G-kk-ef lögmanns.

M-kvk-nf H-kvk-nf H-kvk-nf